《谒方景二公祠墓》
清代·徐恪

苍松吼灵雨，白日摇孤光。宗臣俨像设，肃拜趋祠堂。

成王周公俨，大义声雷硠。精诚动星象，袍笏飞秋霜。

当时弃朽骨，匿迹埋山冈。后来公是非，何曾恕文皇。

年号削建文，瓜蔓屠忠良。一死明大义，万古扶纲常。

钟山石马蹲，孝陵寝殿荒。云旓肃奔扈，千载遥相望。

作者简介：徐恪，字昔民，一字息溟，江阴人。康熙丙寅拔贡，官罗城知县。有《九炉山人集》。